घटनास्थल से 11 पाइप मिलने से यह मामला और भी मिस्ट्रीरियस हो गया है। घर के पीछे बाहरी दीवार पर एक छोटे दायरे में 11 पाइप दीवार से बाहर निकले मिले हैं। खास बात ये है कि, इन पाइपों में 7 सीधे और 4 मुड़े हुए हैं, जिन लोगों की मौत हुई उनमें 7 महिलाएं और 4 पुरुष हैं। सीधे और मुड़े हुए पाइप की संख्या को मृतक महिलाओं और पुरुषों से जोड़कर भी देखा जा रहा है। कहा जा रहा है कि इन पाइपों का भी अंधविश्वास से जुड़ा कोई न कोई एंगल ज़रूर है। क्योंकि एक तो इन पाइपों से पानी गिरने का कोई निशान नहीं है, दूसरा ये की जहां से पाइप मिले हैं वहां से ड्रेनेज का भी कोई सिस्टम नहीं हैं, जिसके बाद ये मिस्ट्री सॉल्व होने के बजाए और उलझती दिख रही है।